**RYDNING AF KÆLDERRUM**

1. marts begynder arbejdet med isoleringen af lofter i kælderen. Arbejdet vil foregå i etaper, og du vil i videst grad muligt blive tilbudt midlertidig opbevaringsplads i større, tilgængelige rum i ejendommen.

Der vil, når den præcise plan for arbejdet er kendt SENEST TRE UGER INDEN RYDNING, blive opsat varsling på de enkelte kælderrum, ligesom der vil komme mere information i opgangene.

**Du risikerer regning**

Hvis man til den varslede tid ikke har tømt sit kælderrum, vil arbejdet blive udført af lønnede medarbejdere. Regningen for dette arbejde blive videresendt til ejer af lejligheden. Desuden kan det ikke garanteres, at effekter ikke tager skade.

**Storskrald**

Der vil være storskraldscontainer på Sjælør Boulevard følgende datoer:

4.-6. januar

25.-27 januar

22.-24. februar

**Alternativ opbevaring**

Ejendomsinspektør Morten Vejlbjerg vil være behjælpelig med adgang til et af de rum, hvor man midlertidigt kan placere sine effekter fra sit kælderrum. Man skal dog regne med, at man kommer til at dele rum med andre beboere, da der ikke er rum nok til at alle kan få et separat rum, samt at hvis man ønsker at låne et rum, skal man påregne kort tid til at kunne rykke sine effekter, da der er andre, der efterfølgende skal bruge rummet.

**Næste skridt**

Du vil senere blive varslet i opgangene samt på dit kælderrum med specifik dato for, hvornår dit kælderrum skal være tømt. Denne varsling vil indeholde mere information.

Vi er med på, at det giver gener for os alle, men til gengæld giver det en mere miljørigtig bygning.

Mvh bestyrelsen for Ejerforening Seierøehus